Henrik Urdal

Henrik Urdal (født 19. oktober 1972) er en norsk statsviter. Han er forsker I (Research Professor) og forskningsleder ved Institutt for fredsforskning (PRIO), og var sentral ved PRIOs Centre for the Study of Civil War, et senter for fremragende forskning. I oktober 2010 ble han redaktør for Journal of Peace Research, som er et ledende internasjonalt tidsskrift innenfor internasjonal politikk. Urdal overtok dette vervet etter Nils Petter Gleditsch.
1. juli 2017 tiltrådte han som direktør for PRIO. Han etterfulgte Kristian Berg Harpviken.


== Forskningsinteresser ==
Urdals forskning fokuserer på forholdet mellom demografi, miljø og politikk, med særlig vekt på betydningen av befolkningsvekst, ungdomsbølger og klimaendringer for konfliktrisiko.


== Utdanning og arbeidserfaring ==
Urdal har siden 2002 vært tilknyttet PRIO i Oslo som forsker og seniorforsker. Urdal fikk professorkompetanse og opprykk til forsker I i 2013. Han leder avdelingen Conditions of Violence and Peace, der han har det ledende ansvaret for prosjektet Conflict Trends, et samarbeidsprosjekt mellom PRIO og Norges utenriksdepartement.  
Urdal tok doktorgrad i statsvitenskap fra Universitetet i Oslo i 2007, med avhandlingen Demography and Internal Armed Conflict.Før Urdal ble redaktør for Journal of Peace Research var han medredaktør (2006–10), medlem i redaksjonskomiteen (2004–06) samt redaktør for bokanmeldelser (2004–05).
Urdal har vært gjesteforsker ved Kennedy School of Government ved Harvard University (2011–12) og East West Center i Honolulu på Hawaii (2005–06).
Han har tidligere jobbet for aktoratet ved Det internasjonale krigsforbrytertribunalet for det tidligere Jugoslavia (1999). Urdal har også vært generalsekretær for Sosialistisk Ungdom (1996–98) og forskningsassistent ved Statistisk sentralbyrå, innen området demografi og levekår (1995).
Urdal satt i styret for Norsk demografisk forening 2011–2012. 


== Bibliografi (utvalg) ==
Gudrun Østby; Henrik Urdal & Ida Rudolfsen, (2017) What is driving gender equality in secondary education? Education Research International
Gudrun Østby,; Henrik Urdal & Ida Rudolfsen (2016) What Is Driving Gender Equality in Secondary Education? Evidence from 57 Developing Countries, 1970–2010, Education Research International.
Håvard Strand & Henrik Urdal (2014) Hear nothing, see nothing, say nothing: Can states reduce the risk of armed conflict by banning census data on ethnic groups?, International Area Studies Review 17(2): 167–183.
Håvard Hegre; Joakim Karlsen; Håvard Mokleiv Nygård; Håvard Strand & Henrik Urdal (2013) Predicting Armed Conflict, 2010–2050, International Studies Quarterly 57(2): 250–270.
Halvard Buhaug & Henrik Urdal (2013) An urbanization bomb? Population growth and social disorder in cities, Global Environmental Change 23(1): 1–10.
Henrik Urdal& Kristian Hoelscher (2012) Explaining Urban Social Disorder and Violence: An Empirical Study of Event Data from Asian and Sub-Saharan African Cities, International Interactions 38(4): 512–528.
Gudrun Østby; Henrik Urdal; Zulfan Tadjoeddin; S. Mansoob Murshed; & Håvard Strand (2011) Population Pressure, Horizontal Inequalities and Political Violence: A Disaggregated Study of Indonesian Provinces, 1990-2003, Journal of Development Studies 47(3): 377–398.
Henrik Urdal; Theisen, Ole Magnus;Gleditsch, Nils Petter; & Buhaug, Halvard (2010) Klimakriger? En vurdering av det faglige grunnlaget [Climate Wars? An Assessment of the Scientific Foundation] , Norsk Statsvitenskapelig Tidsskrift 26(4): 297–320.
Henrik Urdal (2008) Population, Resources and Violent Conflict: A Sub-National Study of India 1956–2002 , Journal of Conflict Resolution 52(4): 590–617.
Clionadh Raleigh & Henrik Urdal (2007) Climate Change, Environmental Degradation and Armed Conflict, Political Geography 26(6): 674–694.
Henrik Urdal (2006) A Clash of Generations? Youth Bulges and Political Violence, International Studies Quarterly 50(3): 607–630.
Henrik Urdal (2005) People vs. Malthus: Population Pressure, Environmental Degradation, and Armed Conflict Revisited, Journal of Peace Research 42(4): 417–434


== Referanser ==


== Eksterne lenker ==
Informasjon om Henrik Urdal på PRIOs hjemmeside Arkivert 13. oktober 2010 hos Wayback Machine.
Informasjon om Henrik Urdal på NDFs hjemmeside
Intervju (2013) med Henrik Urdal i «Demografistafetten» på NDFs hjemmeside
Utnevnelse som direktør for PRIO
Publikasjoner av Henrik Urdal i BIBSYS